smcproject/ml-wiki-sentences huggingface dataset:
രേവതി പട്ടത്താനം ഇംഗ്ലീഷ് വിലാസം https://ml.wikipedia.org/wiki/Revathi_Pattathanam
കോഴിക്കോട് സാമൂതിരി രാജാവിന്റെ അദ്ധ്യക്ഷതയിൽ നടന്നിരുന്ന തർക്കശാസ്ത്ര സദസ്സ് അഥവാ പട്ടത്താനം ആണ് രേവതി പട്ടത്താനം .
തുലാം മാസത്തിന്റെ രേവതി നാളിൽ തുടങ്ങുന്നുവെന്നതിനാൽ‍ രേവതി പട്ടത്താനം എന്നു് വിളിച്ചു് പോരുന്നു.
മലബാറിലേക്ക് ടിപ്പുവിന്റെ ആക്രമണമുണ്ടാകുന്ന കാലം വരേയ്ക്കും രേവതി പട്ടത്താനം തുടർച്ചയായി നടന്നു പോന്നിരുന്നു.
പതിനെട്ടരക്കവികളുടെ സാന്നിദ്ധ്യം രേവതി പട്ടത്താനത്തിനു് ഭാരതീയ തർക്കശാസ്ത്രത്തിലും കേരളീയ സാംസ്കാരികവേദിയിലും ഖ്യാതി നേടിക്കൊടുത്തു.
മുരാരിയുടെ അനർഘരാഘവത്തിനു വിക്രമീയം എന്ന വ്യാഖ്യാനം രചിച്ച മാനവിക്രമൻ ‍(1466-1478) ആയിരുന്നു പട്ടത്താനത്തിൽ പ്രമുഖനായ സാ‍മൂതിരി.
രേവതി പട്ടത്താനം, തളിയിൽ താനം എന്നും അറിയപ്പെട്ടിരുന്നു.
ഇന്ന് ഇതു നടത്തിവരുന്നത് പട്ടത്താനസമിതിയാണ് .
ഇന്നത്തെ സാമൂതിരി ഇതിന് സാക്ഷ്യം വഹിക്കാനെത്താറുണ്ട്.
വിജയികൾക്കു പണക്കിഴിയും പട്ടത്താനവും കൊടുത്തിരുന്നു.
51 പുത്തൻപണം ( പതിനാലു് ഉറുപ്പിക അമ്പത്താറു് പൈസ) അടങ്ങിയ കിഴിയാണു് ലഭിക്കുക.
പ്രഭാകരമീമാംസ, വ്യാകരണം , വേദാന്തം എന്നീ വിഷയങ്ങൾക്ക് 12, 12, 9, 13 എന്നിങ്ങനെ മൊത്തം 36 കിഴികളാണു് പണ്ടു് പാരിതോഷികമായി കൊടുത്തിരുന്നതു്.
പട്ടത്താനം എന്നത് പ്രാകൃതഭാഷയിൽ നിന്ന് മലയാളത്തിലേക്ക് ആദേഹം ചെയ്ത പദമാണ്.
തുലാം മാസത്തിലെ രേവതി നാളിൽ തുടങ്ങി തിരുവാതിര നാൾ വരെ നിലനിന്നിരുന്ന എഴു ദിവസത്തെ പാണ്ഡിത്യ പരീക്ഷയും തുടർന്നുള്ള ബിരുദം അഥവാ പട്ടം ദാനംചെയ്യലും(convocation)ആണ് ഈ മഹാസംഭവം.
മീമാംസാ പണ്ഡിതനായിരുന്ന കുമാരിലഭട്ടന്റെ ഓർമ്മക്കായി ഭട്ടൻ എന്ന ബിരുദം മീമാംസാ പണ്ഡിതർക്കു് നല്കി വന്നിരുന്നതിനാൽ പട്ടത്താനം എന്ന് പറയുന്നു.
തിരുവോണനാളിൽ അവസാനിച്ചിരുന്നതിനാൽ തിരുവോണപട്ടത്താനം എന്നും പ്രതിപാദിച്ചു കാണുന്നുണ്ട്.
താനം എന്നതിന് സ്ഥാനം എന്നും ക്ഷേത്രഭരണകാര്യാലയം എന്നും അർത്ഥമുണ്ടു്.
പാലിയിലെ ഥാന , പ്രകൃതിയിലെ ഠാണ , സംസ്കൃതത്തിലെ സ്ഥാന എന്നിവക്കും സമാനാർത്ഥങ്ങൾ തന്നെയാണ്.
ഭട്ടസ്ഥാനം എന്നതാണിതിന്റെ സംസ്കൃതസമം.
പട്ടത്താനത്തിന്റെ ഉത്ഭവത്തെകുറിച്ചു് വിവിധവിശ്വാസങ്ങൾ ഉണ്ടു്.
മഹാകവി ഉള്ളൂരിന്റെ അഭിപ്രായത്തിൽ 'ഒരിക്കൽ സിംഹാസനാവകാശികളായി ആൺപ്രജകൾ ഇല്ലാത്ത ഒരു അവസരം രാജവംശത്തിൽ‍ ഉണ്ടായിരുന്നു കുടുംബത്തിൽ രണ്ടു സഹോദരിമാർ മാത്രം ശേഷിച്ചു. ആചാരപ്രകാരം ആദ്യത്തെ ആൺകുട്ടിക്കാണ് സിംഹാസനം എന്നിരിക്കെ ഇളയസഹോദരി ഒരാൺകുഞ്ഞിനെ പ്രസവിക്കുകയും ഇതിൽ അസൂയകൊണ്ട മൂത്ത സഹോദരി കുഞ്ഞിനെ വിഷം കൊടുത്തു കൊല്ലുകയും ചെയ്തു. എന്നാൽ പിന്നീട് മൂത്ത സഹോദരി ഒരു ആൺ കുഞിനെ പ്രസവിക്കുകയും ആ കുഞ്ഞ് വളർന്ന് സാ‍മൂതിരിയാവുകയും ചെയ്തു. ഈ സാ‍മൂതിരിയുടെ ഭരണകാലത്ത് അമ്മ മഹാറാണി രാജ്യകാര്യങ്ങളിൽ ഇടപെടുകയും ഇതിഷ്ടപ്പെടാതിരുന്ന സാമുതിരിയോട് പഴയ കഥകൾ (വിഷം കൊടുത്ത് കൊന്ന കഥ)വിളമ്പുകയും ചെയ്തു. ഇതെല്ലം കേട്ടു വിവശനായ സാ‍മൂതിരി പ്രായശ്ചിത്തത്തിനായി തിരുനാവായ യോഗത്തിന്റെ സഹായം തേടി. അവരുടെ ഉപദേശപ്രകാരമാണ് തന്റെ കുടുംബദേവതയെ പ്രതിഷ്ഠിച്ചിട്ടുള്ള തളി ക്ഷേത്ര അങ്കണത്തിൽ പട്ടത്താനം ഏർപ്പെടുത്തിയത്'.
കെ.വി. കൃഷ്ണയ്യരുടെ അഭിപ്രായത്തിൽ സാമൂതിരിയുടെ ശത്രുക്കളായ പോർളതിരി, കോലത്തിരി ഗൂഢാലോചന നടത്തിയതുകൊണ്ട് തളിക്ഷേത്രത്തിലെ നടത്തിപ്പുഭാരവാഹികളായ ബ്രാഹ്മണ‍മൂസ്സതുമാർ രാജാവിന്റെ അപ്രീതിക്കിരയാകുകയും തന്റെ നിയന്ത്രണത്തിൻ കീഴിലായപ്പോൾ സാമൂതിരി ഇവരെ പുറത്താക്കുകയും ചെയ്തു.
ഈ നമ്പൂതിരിമാർ ക്ഷേത്രത്തോട് ചേർന്ന് നിരാഹാരം എടുക്കുകയും പലരും മരണമടയുകയും ചെയ്തു.
ബ്രാഹ്മണരെ സംരക്ഷിക്കാൻ ബാധ്യസ്ഥനായ സാ‍മൂതിരിക്ക് ബ്രഹ്മഹത്യാപാപം മൂലമാണ് പിന്നീട് കുടുംബത്തിനുണ്ടായ അനിഷ്ടങ്ങൾ എന്നു വിശ്വസിക്കുകയും അതിനു പരിഹാരമായി പ്രസിദ്ധ ശൈവ സന്യാസിയായിരുന്ന കോൽകുന്നത്ത് ശിവാങ്കളുടെ ഉപദേശപ്രകാരം പട്ടത്താനം ഏർപ്പെടുത്തിയത്.
ബാലകൃഷ്ണകുറുപ്പിന്റെ അഭിപ്രായത്തിൽ സാമൂതിരി പോർളാതിരിയെ തോല്പിച്ചെങ്കിലും അത് പോർളാതിരി സ്ഥപിച്ച തളി ക്ഷേത്രത്തിലെ നമ്പിമാർ അംഗീകരിക്കാൻ തയ്യാറായില്ല.
അവർ നെടിയിരുപ്പിനെ ശക്തിയായി പ്രതിരോധിച്ചു.
ക്ഷേത്രത്തിന്റെ ഊരായ്മക്കാരായ മൂസ്സതുമാർ (നമ്പി)60 ഇല്ലക്കാർ ഉണ്ടായിരുന്നു.
ഇവരെ നെടിയിരുപ്പ് കൂലിപട്ടാളത്തെ ഉപയോഗിച്ച് അമർച്ച ചെയ്യാൻ ശ്രമിച്ചു കൂറേ പേർ മരണമടഞ്ഞു.
കൂറേ പേർ പട്ടിണി വ്രതം ആരംഭിച്ചെങ്കിലും സാമൂതിരി ചെവിക്കൊണ്ടില്ല.
മുസ്ലീങ്ങളുടെ സ്വാധീനമയിരിക്കണം കാരണം.
അങ്ങനെയും നിരവധി പേർ മരിക്കനിടയായപ്പോൾ ബാക്കിയുള്ളവർ വ്രതം നിർത്തി ആക്രമണത്തിനൊരുങ്ങി.
അവരെയും പട്ടാളം വകവരുത്തി.
ഈ സംഭവത്തിനു ശേഷം കൂറേ കാലം പൂജാദി കർമ്മങ്ങൾ ഇല്ലായിരുന്ന തളി ക്ഷേത്രത്തിൽ പിന്നീട് ശിവാങ്കൾ ആണ് പുന: പ്രതിഷ്ഠ നടത്തി പൂജാദി കർമ്മങ്ങൾ പുനരാരംഭിച്ചത്.
ശിവാങ്കളിന്റെ നിർദ്ദേശപ്രകാരം കന്മതിൽ കെട്ടി തളിക്ഷേത്രവും കല്പടവുകൾ കെട്ടി ചിറയും സമൂതിരി പരിഷ്കരിച്ചു.
അവിടന്നപ്പുറം നാട്ടുകാർക്കിടയിൽ നെടിയിരിപ്പു സ്വരൂപം സമൂതിരി എന്നറിയപ്പെട്ടു.
പന്നിയൂർ ചൊവ്വരഗ്രാമങ്ങൾ തമ്മിലുണ്ടായിരുന്ന കൂർ മത്സരങ്ങൾ പ്രസിദ്ധമാണ്, വൈഷ്ണവരായ പന്നിയൂർകാരും ശൈവരായ ശുകപുരംകാരും തമ്മിലുള്ള കിടമത്സരത്തിൽ യഥക്രമം ചാലൂക്യരും രാഷ്ട്രകൂടരും ഇവരെ പിന്താങ്ങിയിരുന്നതായും ഒടുവിൽ ഇത് വെള്ളാട്ടിരി- സാമൂതിരി മത്സരങ്ങളിൽ ചെന്നു കലാശിച്ചതായും ലോഗൻ അഭിപ്രായപ്പെടുന്നു.
എന്നാൽ ഇതിനെ പിന്താങിയും എതിരായും അഭിപ്രായങ്ങളും തെളിവുകളും ഉണ്ട്.
(വീരരാഘവ പട്ടയം, മണിപ്രവാളം എന്നീ കൃതികളിൽ ഈ കൂർ മത്സരം വിവരിക്കുന്നുണ്ട്)ഇങ്ങനെ രക്ഷകർ രണ്ടുപേർ രണ്ടു ചേരിയിലായപ്പോൾ ഗ്രാമങ്ങൾ തമ്മിലുണ്ടായ കിടമത്സരം വർദ്ധിച്ചു വന്നു.
പാണ്ഡിത്യത്തിന്റെയും മറ്റും പേരിൽ നടന്ന മത്സരം ഈ കിടമത്സരത്തിന്റെ ബാക്കി പത്രമായാണ് ചില ചരിത്രകാരന്മാർ കാണുന്നത്.
ആഴ്വാഞ്ചേരി തമ്പ്രാക്കൾ ചോകിരത്തിന്റെയും (ചൊവ്വര)കൈപ്പഞ്ചേരി മനക്കാർ പന്നിയൂരിന്റെയും ആത്മീയാദ്ധ്യക്ഷന്മാരായിരുന്നു.
കേരളത്തിലെ എല്ല സഭാമഠങ്ങളുടേയും പ്രതിനിധികൾ ഇതിൽ പങ്കെടുത്തിരുന്നു.
പയ്യൂർ മനയ്ക്കലെ പ്രധാനിയായിരുന്നു വിധി കർത്താക്കളിൽ പ്രമുഖൻ.
മീമാംസ വ്യാകരണം, വേദാന്തം മുതലായ വിഷയങ്ങളിൽ ചർച്ചകൾ നടത്തുകയും വിധികർത്താക്കൾ തിരഞ്ഞെടുക്കുന്നവരെ ഏഴാം ദിവസം 'മാങ്ങാട്ടച്ചൻ' സദസ്സിനുമുൻപായി അറിയിക്കുകയും സാമൂതിരി പട്ടത്താനവും പാരിതോഷികങ്ങളും നൽകുകയും ചെയ്യുകയായിരുന്നു പതിവ്.
തളിയിൽ താനം ടിപ്പു സുൽത്താന്റെ ആക്രമണത്തൊടെ നിന്നു പോയി എങ്കിലും 1840 കളിൽ ശക്തൻ സാമൂതിരി അത്‌ പുനരുദ്ധരിപ്പിച്ചു.
പിന്നീട്‌ കൂറ്റല്ലൂർ നമ്പൂതിരിമാർ അത്‌ 1934 വരെ നടത്തി വന്നു.
ഇന്നും എല്ലാവർഷവും രേവതി പട്ടത്താനം ആഘോഷിച്ചുവരുന്നു.
രേവതീപട്ടത്താനം നേടുക എന്നത്‌ ഏതു പണ്ഡിതനും അത്ര എളുപ്പമുള്ള കാര്യമായിരുന്നില്ല.
മേൽപ്പത്തൂർ നാരായണ ഭട്ടതിരി പോലും ആറു പ്രാവശ്യം അർഹത നിഷേധിക്കപ്പെട്ടതിനു ശേഷമാണ്‌ ഇതു കരസ്ഥമാക്കിയത് .
ഇങ്ങനെ പട്ടത്താനം ലഭിച്ചവരാണ്‌ ഉദ്ദണ്ഡനും കാക്കശ്ശേരിയും മറ്റും.
ഇതിൽ പങ്കെടുക്കാനാണ്‌ ഉദ്ദണ്ഡൻ ആദ്യമായി കോഴിക്കോട്ടു വരുന്നതു തന്നെ ചടങ്ങുകൾ
തളിക്ഷേത്രത്തിലെ വാതിൽ മാടത്തിലെ ഇടവും വലവുമുള്ള ഉയർന്ന വിശാലമായ മാടത്തറകളിൽ വച്ചാണ് പട്ടത്താന മത്സരങ്ങൾ നടന്നുവനിരുന്നത്.
( ഇന്ന് കൂത്തിനും മറ്റുമാണ് ഇത് ഉപയോഗിക്കുന്നത്) തെക്കേ വാതിൽ മാടത്തിൽ തെക്കേ അറ്റത്ത് പ്രഭാകരമീമാംസയും അതിന്റെ വടക്ക് ഭാട്ടമീമാംസയും വടക്കേ വാതിൽമാടത്തിൽ വടക്കേ അറ്റത്ത് വ്യാകരണത്തിനും തെക്കു ഭാഗത്ത് വേദാന്തത്തിനും നാലു വിളക്ക് വച്ച വേദശാസ്ത്രവാദങ്ങൾ നടത്തിപ്പോന്നു.
ക്ഷണം “കോഴിക്കോട്ടേ തളിയിൽ തുലാഞായറ്റിൽ ഇരവതിപട്ടത്താനത്തിനവിൾകലം ഉണ്ടാകയാൽ താനം കൊള്ളുവാൻ തക്കവണ്ണം നാം കല്പിച്ചു, അതിന കൊല്ലം... ധനു... നു സഭ കോഴിക്കോട്ടെത്തുകയും വേണം”
എന്നീ പ്രകാരമുള്ള തിരുവെഴുത്തുകൾ സാമൂതിരി സഭായോഗങ്ങൾ, വൈദിക നമ്പൂതിരിമാർ, കോവിലകത്തെ തമ്പുരാക്കന്മാർ എന്നിവർക്കയക്കുന്നു.
ക്ഷണിക്കപ്പെടാതെ ആരും പങ്കെടുക്കാറില്ല.
ചില പ്രത്യേക സാഹചര്യങ്ങളിൽ പങ്കെറ്റുക്കാൻ സാധിക്കാത്തതിൽ മറുപടി അയക്കുകയും ചെയ്യാറുണ്ട്.
(മാപ്പിള ലഹള ക്കാലത്ത്) ചടങ്ങുകൾ
തളിയിൽ ‘കോയിമ്മ’യും മങ്ങാട്ടച്ചന്മാരും പേരൂർ നമ്പൂതിരിയും പേരകത്തു കോവിലും ചേർന്ന തളിയിൽ അറ തുറന്ന് നാലു വിളക്കെടുത്ത് തെക്കേ വാതിൽ മാടത്തിൽ തെക്കേയറ്റത്ത് പ്രഭാകരത്തിലേയ്ക്കും അതിനു വടക്കു ഭാട്ടത്തിലേയ്ക്കും വടക്കേ മാടത്തിൽ വടക്കേയറ്റത്തു വേദാന്തത്തിലേയ്ക്കും തെക്ക് വ്യാകരണത്തിലേയ്ക്കും വിളക്കുകൾ വയ്ക്കുന്നു.
ഇങ്ങനെ വിളക്കു വച്ചുകഴിഞ്ഞാൽ ഭട്ടകളുടെ യോഗത്തിൽ നിന്നു പട്ടത്താനത്തിനു ചാർത്തിയവർ (തിരഞ്ഞെടുത്തവർ)ശാസ്ത്രവാദങ്ങൾ ആരംഭിക്കുന്നു.
ശാസ്ത്രവാദങ്ങൾ കഴിഞ്ഞാൽ ഭട്ടന്മാരെ തിരഞ്ഞെടുത്തിരിയ്ക്കും.
കോവിലകം എഴുത്തുകാരൻ ഭട്ടതിരിമാരുടെ പേരെഴുതിയ ഓല മങ്ങാട് അച്ചനെ ഏല്പിക്കുന്നു.
അഗ്രശാലയുടെ പടിഞ്ഞാറായി വച്ചിരിക്കുന്ന വിളക്കുകളുടെ മദ്ധ്യത്തിൽ പള്ളിപ്പലക വച്ച് സാമൂതിരി അതിൽ ഉപവിഷ്ടനാകുന്നു.
തുടർന്ന് മങ്ങാട്ടച്ഛൻ തിർഞ്ഞെടുക്കപ്പെടുന്നവരുടെ പേർ വായിക്കുന്നു.
കുമ്മിൽ ഇളേടത്തു നമ്പൂതിരി വിളക്കുമായി ഒരോരുത്തരെയും ക്ഷണിച്ചു കൊണ്ടുവരുകയും പരവതാനിവിരിച്ച് അതിൽ വച്ചിരിക്കുന്ന പീഠങ്ങളിൽ ഇരുത്തുകയും ചെയ്യുന്നു.
തുടർന്ന് തേവാരി നമ്പൂതിരി തമ്പുരാന്റെ കയ്യിൽ വെറ്റില,പച്ചടക്ക, ചന്ദനപ്പൊതി, മുല്ലപ്പൂവ്, ചുരുൾ, കിഴി എന്നിവ കൊടുക്കുകയും തമ്പുരാൻ ഭട്ടന് ഇവ സമ്മനിക്കുകയും ഭട്ടൻ തമ്പുരാനെ അനുഗ്രഹിക്കുകയും ചെയ്യുന്നു.
ഇതിന് ചുരുള കൊടുക്കുക എന്നാണ് പറയുക.
ഒടുവിൽ വച്ചു നമസ്കാരക്കിഴിയും വച്ച് സാമൂതിരിയും മറ്റു ഇളയ തമ്പുരാക്കന്മാരും ഭട്ടന്മാരെ പ്രദക്ഷിണം ചെയ്ത് നമസ്കരിച്ച് പൾലിപ്പലകമേൽ ഇരിക്കുന്നതോടെ താനത്തിന്റെ ചടങ്ങുകൾ അവസാനിക്കുന്നു.
അവലംബം ↑ ↑ ↑ {{ cite book }} : Cite has empty unknown parameter: | coauthors= ( help ) ↑ എം.എൻ. നമ്പൂതിരി; സാമൂതിരിചരിത്രത്തിലെ കാണാപ്പുറങ്ങൾ, വള്ളത്തോൾ വിദ്യാപീഠം, ശുകപുരം, കേരള.
1 2 എ. ശ്രീധരമേനോൻ, കേരളചരിത്രശില്പികൾ (ചരിത്രം)ഏട് 86.
സാഹിത്യപ്രവർത്തക സഹകരണ സംഘം, കോട്ടയം.
↑ കെ. ബാലകൃഷ്ണക്കുറുപ്പ്; കോഴിക്കോടിന്റെ ചരിത്രം - മിത്തുകളും യാഥാർഥ്യങ്ങളും.
ഏട് 72, മാതൃഭൂമി പ്രിന്റ്റിങ് അൻറ് പബ്ലിഷിങ് കമ്പനി.
കോഴിക്കോട് 2000.
↑ കെ.വി. കൃഷ്ണയ്യർ 1938, പ്രതിപാധിച്ചിരിക്കുന്നത്- എം.എൻ. നമ്പൂതിരി; സാമൂതിരി ചരിത്രത്തിലെ കാണാപ്പുറങ്ങൾ, വള്ളത്തോൾ വിദ്യാപീഠം, ശുകപുരം, കേരള.
↑ എം.എൻ. നമ്പൂതിരി; സാമൂതിരി ചരിത്രത്തിലെ കാണാപ്പുറങ്ങൾ, ഏട് 112, വള്ളത്തോൾ വിദ്യാപീഠം, ശുകപുരം, കേരള.
↑ കേരള സംസ്കാര ദർശനം.
പ്രൊഫ. കിളിമാനൂർ വിശ്വംഭരൻ.
ജുലൈ‌ 1990.
കാഞ്ചനഗിരി ബുക്സ്‌ കിളിമനൂർ, കേരള ↑ എം.എൻ. നമ്പൂതിരി; സാമൂതിരി ചരിത്രത്തിലെ കാണാപ്പുറങ്ങൾ, വള്ളത്തോൾ വിദ്യാപീഠം, ശുകപുരം, കേരള.
രോകുൻബോറി ദേശീയോദ്യാനം
രോകുൻബോറി ദേശീയോദ്യാനം ( Norwegian : Rohkunborri nasjonalpark , Northern Sami : Rohkunborri álbmotmeahcci ) നോർവേയിലെ ട്രോംസ് കൌണ്ടിയിൽ സ്ഥിതിചെയ്യുന്ന 2011 ൽ സ്ഥാപിക്കപ്പെട്ട ഒരു ദേശയോദ്യാനമാണ്.
571 ചതുരശ്ര കിലോമീറ്റർ (220 ച മൈലൽ) വിസ്തീർണ്ണമുള്ള സംരക്ഷിത മേഖലയാണ് ഈ ദേശീയോദ്യാനം.
ഇത് ബാർഡൂ മുനിസിപ്പാലിറ്റിയിൽ, സ്വീഡൻ അതിർത്തിയ്ക്കു സമാന്തരമായി, സെറ്റെർമോയെൻ നഗരത്തിന് 30 കിലോമീറ്റർ (19 മൈ.) തെക്ക് കിഴക്കായും നെർവിക് നഗരത്തിന്, 50 കിലോമീറ്റർ (31 മൈൽ) വടക്കുകിഴക്കായുമാണ് സ്ഥിതിചെയ്യുന്നത്.
രോകുൻബോറി ദേശീയോദ്യാനം, തെക്കുഭാഗത്ത് സ്വീഡനിലെ വാഡ്‍വെറ്റ്ജക്ക ദേശീയോദ്യാനവുമായി അതിർത്തി പങ്കിടുന്നു.
അതുപോലെതന്നെ ഓവ്‍റെ ഡിവിഡാൽ ദേശീയോദ്യാനത്തിന് 10 കിലോമീറ്റർ (6.2 മൈൽ) തെക്കുമാണ് ഇത് സ്ഥിതിചെയ്യുന്നത്.
സൊർഡാലെൻ താഴ്വരയുടെ (കാന്യൺ) ഭാഗങ്ങൾ, വലിയ തടാകമായ ജിയാവ്‍ഡ്‍ഞ്ചാജാവ്‍രി , റോകുൻബോറി പർവ്വതം എന്നിവയും ഈ ദേശീയോദ്യാനത്തിൽ ഉൾപ്പെട്ടിരിക്കുന്നു.
ദേശീയോദ്യാനത്തിൻറെ അതിർത്തിക്ക് തൊട്ട് വടക്കായി അൾട്ടെവാറ്റ്‍നെറ്റ് , ലെയ്‍നാവാറ്റ്‍നെറ്റ് എന്നീ വലിയ തടാകങ്ങൾ സ്ഥിതിചെയ്യുന്നു.
ചിത്രശാല Panorama showing much of the Sørdalen canyon seen from the east Sørdalen valley (canyon) Rohkunborri is located adjacent to Sweden, near the large lake Torneträsk Golden Plover in Rohkunborri അവലംബം ↑ {{ cite encyclopedia }} :  CS1 maint: unrecognized language ( link )
രേവ്ദന്ദ കോട്ട
മഹാരാഷ്ട്രയിലെ രേവ്ദന്ദ എന്ന സ്ഥലത്തെ ഒരു കോട്ടയാണ് ‘’’രേവ്ദന്ദ കോട്ട’’’.
ചൗൾ കോട്ട എന്ന പേരിലും ഇത് അറിയപ്പെടുന്നു.
പോർച്ചുഗീസ് ഭാഷയിൽ ഇത് "ഫോർട്ടാലെസ ഡി ചൗൾ" എന്നറിയപ്പെട്ടു.
മുംബൈ നഗരത്തിൽ നിന്നും ഏകദേശം 110 കിലോമീറ്റർ തെക്ക് ഭാഗത്ത് രേവ്ദന്ദ എന്ന സ്ഥലത്ത്, കുണ്ഡലിക നദിയുടെ അഴിമുഖത്താണ് കോട്ട സ്ഥിതിചെയ്യുന്നത്.
റോഡ് മാർഗ്ഗം ഇവിടെ എളുപ്പത്തിൽ എത്തിച്ചേരാൻ കഴിയും.
അലിബാഗ്-മുരുഡ് റോഡ് കോട്ടയിൽ നിന്നും അധികം അകലെയല്ലാതെ കടന്നുപോകുന്നു.
ഒരുകാലത്ത് കോട്ടയുടെ മൂന്ന് വശവും കടലിടുക്കിനാൽ ചുറ്റപ്പെട്ടിരുന്നു.
രണ്ട് കവാടങ്ങളുള്ള ഈ കോട്ടയുടെ പ്രധാന കവാടം തെക്ക് ഭാഗത്താണ്.
1516-ൽ അഹമ്മദ് നഗറിലെ ബുർഹാൻ നിസാം ഷാ പോർച്ചുഗീസുകാർക്ക് ഇവിടെ ഒരു ഫാക്റ്ററി നിർമ്മിക്കുവാൻ അനുവാദം നൽകി.
തുടർന്ന് ഈ ഫാക്റ്ററിക്ക് ചുറ്റുമായി 5 കിലോമീറ്റർ ചുറ്റളവുള്ള ഒരു കോട്ടയും അവർ പണിതു.
പോർച്ചുഗീസ് ക്യാപ്റ്റൻ സോജ് ആണ് ഈ കോട്ട പണികഴിപ്പിച്ചത് എന്നു പറയപ്പെടുന്നു.
1524 ൽ ഇതിന്റെ നിർമ്മാണം പൂർത്തിയായി.
1806-ൽ മറാഠാ സൈന്യം പിടിച്ചെടുക്കുന്നതുവരെ പോർച്ചുഗീസുകാരുടെ നിയന്ത്രണത്തിലായിരുന്നു.
പിന്നീട് 1818 ൽ ബ്രിട്ടീഷുകാർ ഇത് പിടിച്ചെടുത്തു.
വിശുദ്ധ ഫ്രാൻസിസ് സേവ്യർ തന്റെ ആദ്യകാല പ്രഭാഷണങ്ങളിലൊന്ന് നടത്തിയ സ്ഥലമാണ് രേവ്ദന്ദ കോട്ട.
കോട്ടയ്ക്കകത്ത് തെക്ക് വശത്തായി ഭാഗികമായി തകർന്ന നിലയിൽ ഈ ചാപ്പൽ ഇപ്പോഴും കാണാം.
രേഷ്മ
ഒരു മലയാളം, തമിഴ്,കന്നട, തെലുഗു, ഹിന്ദി  ചലച്ചിത്രനടിയാണ്‌ രേഷ്മ .
ദക്ഷിണേന്ത്യൻ ചലച്ചിത്രങ്ങളിൽ മാദക വേഷങ്ങളിൽ അഭിനയിച്ചാണ്‌ രേഷ്മ ഈ രംഗത്തെത്തുന്നത്.
അസ്മാ ഭാനു എന്ന പേരിൽ മൈസൂറിൽ ജനിച്ച രേഷ്മ കൗമാര പ്രായത്തിൽ തന്നെ തന്റെ അഭിനയ ജീവിതം ആരംഭിച്ചു.
മലയാളം, തമിഴ്, കന്നട, തെലുങ്ക്, ഹിന്ദി ഭാഷകളിലായി ധാരാളം മാദകചിത്രങ്ങളിൽ അഭിനയിച്ച രേഷ്മ ചില ചിത്രങ്ങളിൽ പൂർണ്ണ നഗ്നതാ പ്രദർശനം നടത്തിയിരുന്നു .
രേഷ്മ ഖുറേഷി ഇംഗ്ലീഷ് വിലാസം https://ml.wikipedia.org/wiki/Reshma_Qureshi
ഒരു ഇന്ത്യൻ മോഡലും വ്ലോഗറും ആസിഡ് വിരുദ്ധ പ്രവർത്തകയുമാണ് രേഷ്മ ഖുറേഷി .
ഇന്ത്യയിൽ, മേക്ക് ലവ് നോട്ട് സ്കാർസിന്റെ മുഖമാണ് അവർ.
2016 ന്യൂയോർക്ക് ഫാഷൻ വീക്കിൽ അർച്ചന കൊച്ചാറിന് വേണ്ടി ക്യാറ്റ്‌വാക്കിൽ പങ്കെടുത്തതാണ് മോഡലിംഗിലേക്കുള്ള അവരുടെ ആദ്യ ചുവടുവെപ്പ്.
ആദ്യകാല ജീവിതവും ആക്രമണവും
ഇന്ത്യയിലെ കിഴക്കൻ മുംബൈയിൽ നിന്നുള്ള ഒരു ടാക്സി ഡ്രൈവറുടെ ഇളയ മകളായാണ് ഖുറേഷി ജനിച്ചത്.
കുടുംബത്തിലെ പത്ത് അംഗങ്ങളും ഒരുമിച്ച് താമസിക്കുന്ന രണ്ട് കിടപ്പുമുറി അപ്പാർട്ട്മെന്റിലാണ് അവർ താമസിച്ചിരുന്നത്.
സ്കൂളിൽ അവർ കൊമേഴ്സ് പഠിച്ചു.
2014 മെയ് 19 ന്, പതിനേഴാം വയസ്സിൽ, അലിം പരീക്ഷയ്ക്കായി അലഹബാദ് നഗരത്തിലേക്ക് പോകുമ്പോൾ ഖുറേഷിയെ അവരുടെ അളിയനും മറ്റ് രണ്ട് അക്രമികളും ചേർന്ന് സൾഫ്യൂറിക് ആസിഡ് ഉപയോഗിച്ച് ആക്രമിച്ചു.
ആക്രമണം യഥാർത്ഥത്തിൽ അവരുടെ സഹോദരി ഗുൽഷനെ ലക്ഷ്യമിട്ടായിരുന്നു.
ആക്രമണത്തിന് ശേഷം മറ്റ് രണ്ട് അക്രമികളെ പിടികൂടാനായിട്ടില്ലെങ്കിലും,  ഭാര്യാ സഹോദരനെ അറസ്റ്റ് ചെയ്തു.
ആക്രമണത്തിന് ശേഷം, മുഖത്തും കൈകളിലും പാടുകൾ അവശേഷിക്കുകയും അവളുടെ ഒരു കണ്ണ് പൂർണ്ണമായും നഷ്ടപ്പെടുകയും ചെയ്തതിനാൽ അവർ ആത്മഹത്യ ചെയ്യുന്നതിനെക്കുറിച്ച് പോലും ചിന്തിച്ചിരുന്നു.
സുഖം പ്രാപിച്ചതിന് ശേഷം, ഖുറേഷി മേക്ക് ലവ് നോട്ട് സ്കാർസ് കാമ്പെയ്‌നിന്റെ മുഖമായി മാറി, ഇത് ആസിഡ് ആക്രമണങ്ങളാലും ഇന്ത്യയിൽ ആസിഡ് വിൽപന അവസാനിപ്പിക്കുന്നതിനുള്ള പ്രചാരണങ്ങളാലും "ആക്രമിക്കപ്പെട്ടവർക്ക് ശബ്ദം നൽകുന്നതിന്" ലക്ഷ്യമിടുന്നു.
ആസിഡ് വിൽപനയ്‌ക്കെതിരായ പ്രചാരണത്തിനുള്ള മാർഗമായി അവർ ഓൺ ലൈൻ ബ്യൂട്ടി ട്യൂട്ടോറിയലുകൾ നിർമ്മിക്കാൻ തുടങ്ങി.
കോസ്‌മോപൊളിറ്റൻ മാഗസിൻ ആ വീഡിയോകളെ "പരിഹാസ്യമായ ശാക്തീകരണം" എന്ന് വിളിച്ചു.
2017 സെപ്തംബറിൽ ഇന്ത്യ ന്യൂ ഇംഗ്ലണ്ട് ന്യൂസിന് നൽകിയ അഭിമുഖത്തിൽ ഖുറേഷിയോട്, ആക്രമണകാരിയെക്കുറിച്ച് കേട്ടിട്ടുണ്ടോ എന്ന് ചോദിച്ചു.
അക്രമിയോടോ അയാളുടെ കുടുംബത്തോടോ ഞാൻ അങ്ങനെ സംസാരിച്ചിട്ടില്ല, എന്നാൽ രണ്ട് മാസം മുമ്പ് ഞാൻ അവനെ കോടതിയിൽ കണ്ടിരുന്നുവെന്ന് അവർ പറഞ്ഞു.
സത്യം പറഞ്ഞാൽ അവനെ വലിച്ചു കീറാൻ ഞാൻ സഹജമായി ആഗ്രഹിച്ചു, എന്നെ കണ്ടപ്പോൾ, അവൻ തന്റെ അഭിഭാഷകനോടും ആളുകളോടും ഇങ്ങനെ പറഞ്ഞു, "അവൾ ഒരു മോഡലും, വളരെ ഉയരത്തിലും ആണ്, അവൾ നല്ല സ്ഥലത്താണ്, അതിനാൽ എന്നെ വിട്ടയയ്ക്കുകയോ സഹായിക്കുകയോ ചെയ്യുക."
ഇന്ത്യയിലെ മേക്ക് ലവ് നോട്ട് സ്‌കാർസ് കാമ്പെയ്‌നിന്റെ മുഖമാണ് ഖുറേഷി.
2015 സെപ്തംബർ വരെ അവളുടെ വീഡിയോകൾ 900,000-ലധികം കാഴ്‌ചകൾ നേടിയതായി ന്യൂയോർക്ക് ടൈംസ് റിപ്പോർട്ട് ചെയ്തു.
2016-ലെ ന്യൂയോർക്ക് ഫാഷൻ വീക്കിനായി, ഇന്ത്യൻ ഡിസൈനർ അർച്ചന കൊച്ചാറിനായി അവർ മോഡലായി.
ഖുറേഷിയുടെ മേക്കപ്പ് ചിക്കാ ചാനും മുടി ഒരുക്കൽ ഓബ്രി ലൂട്ട്‌സും നിർവഹിച്ചു.
ആ അനുഭവത്തെക്കുറിച്ച്, ഖുറേഷി ഇങ്ങനെ പറഞ്ഞു, “ഈ നടത്തം എനിക്ക് പ്രധാനമായിരുന്നു, കാരണം എന്നെപ്പോലെ ആസിഡ് ആക്രമണത്തെ അതിജീവിച്ച നിരവധി പെൺകുട്ടികളുണ്ട്, ഇത് അവർക്ക് ധൈര്യം നൽകും.
കൂടാതെ, ഒരു പുസ്തകത്തെ അതിന്റെ പുറംചട്ടയിൽ നിന്ന് വിലയിരുത്തുന്ന പോലെ ആളുകളെ അവരുടെ രൂപത്തെ അടിസ്ഥാനമാക്കി വിലയിരുത്തുന്ന ആളുകൾക്കും ഇത് ഒരു സന്ദേശം നൽകും - നിങ്ങൾ എല്ലാവരേയും ഒരേ കണ്ണുകളാണെങ്കിലും നോക്കണം.
2016 ന്യൂയോർക്ക് ഫാഷൻ വീക്കിൽ അവർ വൈശാലി കൗച്ചറിനായും പങ്കെടുത്തു.
2017 സെപ്റ്റംബറിൽ, ഇന്ത്യയിലെ മൈസൂരിൽ നടന്ന ക്രോക്‌സ് മൈസൂർ ഫാഷൻ വീക്കിൽ ഡിസൈനർ ജഹീനയ്‌ക്കായി ഖുറേഷി പങ്കെടുത്തു.
രേവന്ത് റെഡ്ഡി
2023 ഡിസംബർ ഏഴു മുതൽ തെലുങ്കാന മുഖ്യമന്ത്രിയായി തുടരുന്ന തെലുങ്കാനയിൽ നിന്നുള്ള മുതിർന്ന കോൺഗ്രസ് നേതാവാണ് എ.രേവന്ത് റെഢി.
(ജനനം: 8 നവംബർ 1969) നാലു തവണ നിയമസഭാംഗം, 
ഒരു തവണ വീതം ലോക്സഭയിലും നിയമസഭ കൗൺസിലിലും അംഗമായ രേവന്ത് റെഢി നിലവിൽ 2021 മുതൽ തെലുങ്കാന പ്രദേശ് കോൺഗ്രസ് കമ്മിറ്റിയുടെ പ്രസിഡൻറാണ്.
അവിഭക്ത ആന്ധ്ര പ്രദേശിലെ മഹ്ബൂബ്നഗർ ജില്ലയിലെ വാംഗൂരിൽ നരസിംഹ റെഢിയുടേയും ചന്ദ്രാമ്മയുടേയും മകനായി 1969 നവംബർ എട്ടിന് ജനനം.
ബി.എ ബിരുദദാരിയാണ്.
ഹൈദരാബാദിലെ ഒസ്മാനിയ യൂണിവേഴ്സിറ്റിയിൽ നിന്ന് പഠനം പൂർത്തികരിച്ചു.
കോളേജിൽ പഠിക്കുമ്പോൾ ആർ.എസ്.എസിന്റെ വിദ്യാർത്ഥി വിഭാഗമായ എ.ബി.വി.പിയുടെ സജീവ പ്രവർത്തകനായിരുന്നു.
2002-ൽ തെലുങ്കാന രാഷ്ട്ര സമിതിയിൽ ചേർന്നെങ്കിലും 2003-ൽ ടി.ആർ.എസ് വിട്ടു.
പിന്നീട്
2006-ലെ പഞ്ചായത്ത് തിരഞ്ഞെടുപ്പിൽ സ്വതന്ത്ര സ്ഥാനാർത്ഥിയായി വിജയിച്ചതോടെ രാഷ്ട്രീയത്തിലെത്തി.
2007-ൽ ആന്ധ്ര പ്രദേശ് നിയമസഭ കൗൺസിൽ അംഗമായി തിരഞ്ഞെടുക്കപ്പെട്ടു.
2007-ൽ തെലുങ്ക് ദേശം പാർട്ടിയിൽ ചേർന്ന രേവന്ത് റെഢി 2009-ൽ ആദ്യമായി കോടങ്കൽ മണ്ഡലത്തിൽ നിന്ന് നിയമസഭാംഗമായി.
2014-ൽ നിയമസഭയിലേക്ക് വീണ്ടും കോടങ്കലിൽ നിന്ന് തന്നെ മത്സരിച്ച് വിജയിച്ചു.
തെലുങ്കാന സംസ്ഥാനം രൂപീകൃതമായ 2014 മുതൽ 2017 വരെ ടി.ഡി.പി.യുടെ നിയമസഭ കക്ഷി നേതാവായിരുന്നു.
2017-ൽ ടി.ഡി.പി വിട്ട് കോൺഗ്രസിൽ ചേർന്ന രേവന്ത് റെഢി 2018-ലെ നിയമസഭ തിരഞ്ഞെടുപ്പിൽ കോടങ്കലിൽ നിന്ന് വീണ്ടും  മത്സരിച്ചെങ്കിലും പരാജയപ്പെട്ടു.
2021-ൽ തെലുങ്കാന പി.സി.സിയുടെ പ്രസിഡൻറായി തിരഞ്ഞെടുക്കപ്പെട്ടു.
2023-ൽ നടന്ന തെലുങ്കാന നിയമസഭ തിരഞ്ഞെടുപ്പിൽ രേവന്ത് റെഢിയുടെ നേതൃ മികവിൽ നിയമസഭയിൽ കോൺഗ്രസ് പാർട്ടിക്ക് ഭൂരിപക്ഷം (64/119) ലഭിച്ചതിനെ തുടർന്ന് 2023 ഡിസംബർ ഏഴു മുതൽ തെലുങ്കാനയുടെ രണ്ടാമത്തെ മുഖ്യമന്ത്രിയായി തുടരുന്നു.
പ്രധാന പദവികളിൽ 2023-തുടരുന്നു : തെലുങ്കാന മുഖ്യമന്ത്രി 2023-തുടരുന്നു : നിയമസഭാംഗം, കോടങ്കൽ 2021-തുടരുന്നു : തെലുങ്കാന പി.സി.സി പ്രസിഡൻറ് 2019-2023 : ലോക്സഭാംഗം, മൽക്കാജ്ഗിരി 2014-2018 : നിയമസഭാംഗം, കോടങ്കൽ 2017 : കോൺഗ്രസ് പാർട്ടി അംഗം 2009-2014 : നിയമസഭാംഗം, കോടങ്കൽ 2007-2009 : ആന്ധ്ര പ്രദേശ് നിയമസഭ കൗൺസിൽ അംഗം 2007 : ടി.ഡി.പി അംഗം 2006 : പഞ്ചായത്ത് കൗൺസിലർ, സ്വതന്ത്രൻ അവലംബങ്ങൾ
രേഷ്മ (ഗായിക) ഇംഗ്ലീഷ് വിലാസം https://ml.wikipedia.org/wiki/Reshma_(singer)
പാകിസ്താനിലെ പ്രശസ്തയായ ഒരു നാടൻപാട്ടുകാരിയാണ് രേഷ്മ .
രാജസ്ഥാനിലെ ബിക്കാനീറിൽ ഒരു ബഞ്ചാര‍ കുടുംബത്തിൽ 1947 ൽ ജനിച്ചു .
ഇവരുടെ പിതാവ് ഹാജി മമദ് മുഷ്താഖ് ഒട്ടകത്തിന്റേയും കുതിരയുടെയും വ്യാപാരിയായിരുന്നു .
ഇസ്ലാം മതത്തിലേക്ക് പരിവർത്തനം ചെയ്യപ്പെട്ട ഗോത്രത്തിൽ പെട്ടവരായിരുന്നു രേഷ്മ.
ഇന്ത്യയുടെ വിഭജനത്തിന് കുറച്ച് നാളുകൾക്ക് ശേഷം ഇവരുടെ ഗോത്രം പാകിസ്താനിലെ കറാച്ചിയിലേക്ക് കുടിയേറി .
ഔപചാരിക വിദ്യാഭ്യാസം ലഭിക്കാത്ത ഇവർ സിന്ധിലെ സിദ്ധരുടെ ആരാധനാലയങ്ങളിൽ (Mazars (shrines) of the mystic saints of Sindh) പാടിയാണ് ചെറുപ്പകാലം ചെലവഴിച്ചത്.
പന്ത്രണ്ടു വയസ്സുള്ളപ്പോൾ ഷഹബാസ് കലന്തറുടെ ബലികുടീരത്തിൽ പാടിക്കൊണ്ടിരിക്കുന്നത് കാണാനിടയായ ടെലിവിഷൻ-റേഡിയൊ പ്രൊഡ്യൂസർ ഇവരെ "ലാൽ മെരി" എന്ന ആൽബം പാകിസ്താൻ റേഡിയോയിൽ അവതരിപ്പിക്കാനുള്ള അവസരം ഒരുക്കിക്കൊടുത്തു.
ആദ്യ ദിനം തന്നെ ഇത് ജനസമ്മതി നേടി.
1960 മുതൽ പാകിസ്താനിൽ ടെലിവിഷനിൽ പാട്ടുകൾ അവതരിപ്പിച്ചു വരുന്ന , പാകിസ്താനിലേയും ഇന്ത്യയിലേയും സിനിമക്കു വേണ്ടി പാട്ടുകൾ റെക്കോർഡ് ചെയ്തു.
"ദമാ ദം മസ്ത് കലന്തർ", "ഹൈ ഒ റബ്ബാ നയ്യൊ ലഗ്‌ദാ ദിൽ മേരാ", "സുന് ചർഖെ ദി മിഠി മിഠി കൂക് മാഹിയാ മെയ്‌നു യാദ് ഓന്ദാ", "വെ മെ ചോറി ചോറി", "അഖിയാ നൊ രെഹെൻ ദെ അഖ്‌യാ ദെ ഖോൽ ഖോൽ" തുടങ്ങിയവ ഇവരുടെ പ്രശസ്തമായ പാട്ടുകളിൽ ചിലതാണ്.
അവലംബം 1 2 Srivastara, Sanjeev (2000) " Festive celebrations in Rajasthan ", BBC , 25 September 2000.
Retrieved 15 December 2012 ↑ Siddiqui, Rana (2004) " The singer, the song Archived 2004-04-30 at the Wayback Machine . "
, The Hindu , 16 February 2004.
Retrieved 15 December 2012
വി.ആർ.എൽ.എ. ബാറ്ററി ഇംഗ്ലീഷ് വിലാസം https://ml.wikipedia.org/wiki/VRLA_battery
അധികമർദ്ദത്തിൽ മാത്രം തുറക്കുന്ന പ്രത്യേക തരം വാൾവുകൾ ഉള്ളിൽ ഘടിപ്പിച്ചിട്ടുള്ള (‘വാൾവ് റെഗുലേറ്റഡ്‘)  ഒരു തരം ലെഡ്-ആസിഡ് ബാറ്ററിയാണു്  വി.ആർ.എൽ.എ. ബാറ്ററി (VRLA Battery).
തേയ്മാനരഹിത ലെഡ് ആസിഡ് ബാറ്ററികൾ എന്നും അടച്ച (സീൽഡ്) ലെഡ് ആസിഡ് ബാറ്ററികൾ എന്നും ഇവയെ സാധാരണ വിളിച്ചുവരാറുണ്ടു്.
സാധാരണ ലെഡ്-ആസിഡ് ബാറ്ററികളെപ്പോലെ ഇവയിൽ ഇടയ്ക്കിടെ ജലം നിറയ്ക്കുകയോ സെൽ അറകൾ വൃത്തിയാക്കുകയോ ചെയ്യേണ്ടതില്ല.
വി.എ. സെയ്തുമുഹമ്മദ് ഇംഗ്ലീഷ് വിലാസം https://ml.wikipedia.org/wiki/V.
A_Sayyid_Muhammad ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
എറണാകുളം ജില്ലയിലെ വൈപ്പിൻകരയിലുള്ള എടവനക്കാട്ട് ഗ്രാമത്തിൽ വലിയവീട്ടിൽ 1923 മെയ് 29-ന് സെയ്തുമുഹമ്മദ് ജനിച്ചു.
അബ്ദുൾ അസീസ് എന്നായിരുന്നു പിതാവിന്റെ പേര്.
എടവനക്കാട് പ്രൈമറി സ്കൂൾ, ചെറായി ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം.
തുടർന്ന് എറണാകുളം മഹാരാജാസ് കോളേജിൽ ജീവശാസ്ത്രം ബി.എ.യ്ക്കു ചേർന്നു.
1942-ലെ ക്വിറ്റ് ഇന്ത്യാ സമരത്തിൽ പങ്കെടുത്തതിനെ തുടർന്ന് നാലുമാസത്തോളം വിയ്യൂർ സെൻട്രൽ ജയിലിൽ കഴിഞ്ഞു .
ജീവിത രേഖ 1923 ജനനം 1942 ക്വിറ്റിന്ത്യാ സമരത്തിൽ ജയിൽവാസം 1943 മധുര അമേരിക്കൻ കോളേജിൽ നിന്ന് ബിരുദം 1944 അലിഗഢിൽ ചേർന്നു 1946 അലിഗഢിൽനിന്ന് എൽ.എൽ.ബി. 1946-1951 കോഴിക്കോട് അഭിഭാഷകൻ 1951 ഉപരിപഠനത്തിന് ഇംഗ്ലണ്ടിൽ 1957 തിരിച്ചെത്തി സുപ്രീംകോടതിയിൽ അഭിഭാഷകൻ 1958 വിവാഹം 1965 കേരളത്തിൽ അഡ്വക്കേറ്റ്സ് ജനറൽ 1971 യു.എൻ. പ്രതിനിധിസംഘാംഗം 1973 രാജ്യസഭാംഗം 1975 നിയമസഹമന്ത്രി (നിയമം, കമ്പനികാര്യം) 1977 ലോകസഭാംഗം (കോഴിക്കോട്) 1980 ബ്രിട്ടണിൽ ഹൈക്കമ്മീഷണർ 1985 മരണം അവലംബം
വി.ആർ. ലളിതാംബിക
ഇന്ത്യൻ സ്പേസ് റിസർച്ച് ഓർഗനൈസേഷനിൽ (ഐഎസ്ആർഒ) ജോലി ചെയ്തുവരുന്ന ഒരു ഇന്ത്യൻ എഞ്ചിനീയറും ശാസ്ത്രജ്ഞയുമാണ് ഡോ.വി.ആർ ലളിതാംബിക (ജനനം: 1962).
അഡ്വാൻസ്ഡ് ലോഞ്ചർ ടെക്നോളജീസിലെ സ്പെഷ്യലിസ്റ്റായ അവർ 2022-ഓടെ ഇന്ത്യൻ ബഹിരാകാശയാത്രികരെ ബഹിരാകാശത്തേക്ക് അയയ്ക്കാനുള്ള ഗഗൻയാൻ ദൗത്യത്തിന് നേതൃത്വം നൽകിയിരുന്നു.
1962-ൽ കേരളത്തിലെ തിരുവനന്തപുരത്താണ് ലളിതാംബിക ജനിച്ചത്.
അവരുടെ വീടിന്റെ അടുത്തുള്ള തുമ്പ റോക്കറ്റ് പരീക്ഷണ കേന്ദ്രം കാരണം കുട്ടിക്കാലം മുതൽ തന്നെ അവർ ഐഎസ്ആർഒയിൽ ആകർഷിച്ചു.
വീട്ടിൽ തന്നെ ലെൻസുകൾ, മൈക്രോസ്കോപ്പുകൾ തുടങ്ങിയ ഗാഡ്‌ജെറ്റുകൾ നിർമ്മിക്കുകയും ഐഎസ്ആർഒയുടെ പ്രവർത്തനങ്ങളെക്കുറിച്ച് അവരെ അപ്‌ഡേറ്റ് ചെയ്യുകയും ചെയ്ത മുത്തച്ഛൻ കാരണമാണ് ശാസ്ത്രത്തോടുള്ള അവരുടെ സമ്പർക്കം പ്രാഥമികമായി ആരംഭിച്ചത്.
അവരുടെ മുത്തച്ഛൻ ഒരു ഗണിതശാസ്ത്രജ്ഞനും ജ്യോതിശാസ്ത്രജ്ഞനും ഗാഡ്ജെറ്റ് നിർമ്മാതാവുമായിരുന്നു.
അവരുടെ അച്ഛനും ഒരു എഞ്ചിനീയർ ആയിരുന്നു.
അവർ തിരുവനന്തപുരത്തെ കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടിയ ശേഷം തിരുവനന്തപുരം കോളേജ് ഓഫ് എഞ്ചിനീയറിംഗിൽ നിന്ന് കൺട്രോൾ എഞ്ചിനീയറിംഗിൽ എംടെക് നേടി.
ഐഎസ്ആർഒയിൽ ചേരുന്നതിന് മുമ്പ് രണ്ട് കോളേജുകളിൽ ജോലി ചെയ്തിരുന്നു.
ഐഎസ്ആർഒയിൽ ജോലി ചെയ്യുന്നതിനിടെയാണ് പിഎച്ച്ഡി ചെയ്തത്.
അഡ്വാൻസ്ഡ് ലോഞ്ച് വെഹിക്കിൾ ടെക്നോളജിയിൽ സ്പെഷ്യലിസ്റ്റാണ് ലളിതാംബിക.
1988ൽ അവർ തിരുവനന്തപുരത്തെ വിക്രം സാരാഭായ് സ്‌പേസ് സെന്ററിൽ (VSSC) ചേർന്നു.
റോക്കറ്റ് നിയന്ത്രണവും മാർഗ്ഗനിർദ്ദേശ സംവിധാനങ്ങളും രൂപകൽപ്പന ചെയ്ത ഒരു ടീമിനെ അവിടെ അവർ നയിച്ചു.
ഓഗ്മെന്റഡ് സാറ്റലൈറ്റ് ലോഞ്ച് വെഹിക്കിൾ (എഎസ്എൽവി), പോളാർ സാറ്റലൈറ്റ് ലോഞ്ച് വെഹിക്കിൾ (പിഎസ്എൽവി), ജിയോസിൻക്രണസ് സാറ്റലൈറ്റ് ലോഞ്ച് വെഹിക്കിൾ (ജിഎസ്എൽവി), റീയൂസബിൾ ലോഞ്ച് വെഹിക്കിൾ (ആർഎൽവി) എന്നിവയുൾപ്പെടെ വിവിധ ഐഎസ്ആർഒ റോക്കറ്റുകളിൽ അവർ പ്രവർത്തിച്ചിട്ടുണ്ട്.
അവർ 100-ലധികം ബഹിരാകാശ ദൗത്യങ്ങളുടെ ഭാഗമായിട്ടുണ്ട്.
ബെംഗളൂരുവിലെ ഐഎസ്ആർഒ ആസ്ഥാനത്തേക്ക് മാറുന്നതിന് മുമ്പ്, തിരുവനന്തപുരത്തെ വിഎസ്എസ്‌സിയിൽ ഡെപ്യൂട്ടി ഡയറക്ടറായിരുന്നു (കൺട്രോൾ, ഗൈഡൻസ് ആൻഡ് സിമുലേഷൻ അനുകരണം) അവർ.
2022-ഓടെ ഇന്ത്യൻ ബഹിരാകാശയാത്രികരെ ബഹിരാകാശത്തേക്ക് അയക്കാൻ ഉദ്ദേശിക്കുന്ന ഇന്ത്യൻ ഹ്യൂമൻ സ്‌പേസ് ഫ്ലൈറ്റ് പ്രോഗ്രാമിന്റെ ഡയറക്ടറായി ഗഗൻയാൻ ദൗത്യത്തെ അവർ നയിക്കും.
അവർക്ക് സ്പേസ് ഗോൾഡ് മെഡൽ (2001), ഐഎസ്ആർഒ ഇൻഡിവിജൽ മെറിറ്റ് അവാർഡ്, ഐഎസ്ആർഒ പെർഫോമൻസ് എക്സലൻസ് അവാർഡ് (2013) എന്നീ പുരസ്കാരങ്ങൾ ലഭിച്ചിട്ടുണ്ട്.
വിക്ഷേപണ വാഹന സാങ്കേതിക വിദ്യയിലെ മികവിനുള്ള ആസ്ട്രോനോട്ടിക്കൽ സൊസൈറ്റി ഓഫ് ഇന്ത്യ അവാർഡും അവർ നേടിയിട്ടുണ്ട്.
ഇന്ത്യയും ഫ്രാൻസും തമ്മിലുള്ള ബഹിരാകാശ സഹകരണം വർധിപ്പിച്ചതിന് 2023-ൽ അവർക്ക് ഏറ്റവും ഉയർന്ന ഫ്രഞ്ച് സിവിലിയൻ പുരസ്കാരമായ ഓർഡർ ലെജിയൻ ഡി ഹോണർ ലഭിച്ചു.
അവരുടെ ഭർത്താവ് പ്രദീപ് കുമാർ എബി കേരള സംസ്ഥാന മലിനീകരണ നിയന്ത്രണ ബോർഡ് മുൻ ചെയർമാനാണ്.
വി.ആർ.എ. ക്രിക്കറ്റ് ഗ്രൗണ്ട്
നെതർലന്റ്സിലെ ആംസ്റ്റൽവീനിൽ സ്ഥിതി ചെയ്യുന്ന ഒരു ക്രിക്കറ്റ് ഗ്രൗണ്ടാണ് വി ആർ എ ക്രിക്കറ്റ് ഗ്രൗണ്ട് .
നെതർലൻസ് ദേശീയ ക്രിക്കറ്റ് ടീമിന്റെ ഹോംഗ്രൗണ്ടാണ് ഇത്.
ഈ ഗ്രൗണ്ടിൽ 4500 പേർക്ക് ഒരു സമയം കളി വീക്ഷിക്കാൻ സാധിക്കും.
1939 മുതൽ വി ആർ എ ആംസ്റ്റർഡാം എന്ന ക്ലബിന്റെ  ഹോംഗ്രൗണ്ടാണ് ഇത്.
1978ലാണ് ഈ ഗ്രൗണ്ട് ആദ്യമായി അന്താരാഷ്ട്ര ക്രിക്കറ്റിന് ഉപയോഗിച്ചത്.
നെതർലന്റ്സും ന്യൂസിലൻഡും തമ്മിൽ നടന്ന മത്സരത്തിലായിരുന്നു അത്.
1999 ലോകകപ്പിലെ ഒരു മത്സരം ഈ ഗ്രൗണ്ടിൽ വെച്ച് നടന്നിരുന്നു.
1990ലെ ഐ.സി.സി. ട്രോഫിക്കും ഈ ഗ്രൗണ്ട് ഉപയോഗിച്ചിരിന്നു.
അതു കൂടാതെ ചില പ്രധാനപ്പെട്ട ക്രിക്കറ്റ് ടൂർണമെന്റുകൾക്കും ഈ ഗ്രൗണ്ട് വേദിയായിട്ടുണ്ട്.
ഏകദിന ക്രിക്കറ്റിലെ ഏറ്റവും ഉയർന്ന സ്കോറായ 443-9 ഈ ഗ്രൗണ്ടിൽ വെച്ചാണ് സ്കോർ ചെയ്യപ്പെട്ടത്.
2006 ജൂലൈയിൽ നെതർലന്റ്സ് ടീമിനെതിരെ ശ്രീലങ്കയാണ് ഈ സ്കോർ നേടിയത്.
പുറത്തേക്കുള്ള കണ്ണികൾ ഗ്രൗണ്ടിനെക്കുറിച്ച് ക്രിക്കിൻഫോയിൽനിന്ന് വി ആർ എ ആംസ്റ്റർഡാം Archived 2012-03-21 at the Wayback Machine .
ക്ലബിന്റെ വെബ്സൈറ്റ്
52°19′10.00″N 4°50′56.61″E ﻿ / ﻿ 52.3194444°N 4.8490583°E ﻿ / 52.3194444; 4.8490583
വി.എ. കേശവൻ ഇംഗ്ലീഷ് വിലാസം https://ml.wikipedia.org/wiki/V.
A._Kesavan
പത്രപ്രവർത്തകൻ, സാഹിത്യകാരൻ, സ്വാതന്ത്ര്യ സമര സേനാനി എന്നീ നിലകളിൽ ശ്രദ്ധേയ വ്യക്തിത്വമായിരുന്നു വി.എ. കേശവൻ (15 ജൂൺ 1908 - 31 ജൂലൈ 1990).
വെണ്മനാട് ജനിച്ചു.
മാതൃഭൂമിയുടെ ചെന്നൈ പ്രതിനിധിയായിരുന്നു.
ഇരുമ്പഴിക്കുള്ളിൽ, നല്ലഭൂമി (വിവർത്തനം) തുടങ്ങിയവ ഇദ്ദേഹത്തിന്റെ കൃതികളാണ്.
സ്വാതന്ത്യ്രസമരത്തിൽ സജീവപങ്കാളിയായിരുന്ന ഇദ്ദേഹം കീഴരിയൂർ ബോംബുകേസിൽ ശിക്ഷിക്കപ്പെട്ട് ജയിൽവാസമനുഭവിച്ചിട്ടുണ്ട്.
കൃതികൾ ഇരുമ്പഴിക്കുള്ളിൽ നല്ലഭൂമി (വിവർത്തനം) അവലംബം ↑ ↑ പുറം കണ്ണികൾ * ഇരുമ്പഴിക്കുള്ളിൽ, വി ഏ കേശവൻനായർ
വി.ആർ. രാജമോഹൻ
കേരളത്തിലെ ഒരു എഴുത്തുകാരനാണ് വി. ആർ. രാജമോഹൻ .
ശ്രദ്ധേയമായ നിരവധി ലേഖനങ്ങൾ എഴുതിയിട്ടുള്ള രാജമോഹൻ, മാധ്യമം ദിനപത്രത്തിൻറെ തൃശ്ശൂർ , ആലപ്പുഴ എന്നിവിടങ്ങളിലെ ബ്യൂറോ ചീഫായും പ്രസ് ക്ലബ്ബ് സെക്രട്ടറിയായും സേവനമാനുഷിച്ചിട്ടുണ്ട്.
എസ്. പി  ബാലസുബ്രഹ്മണ്യത്തിൻറെ പേരിൽ, കലാനിധി ഇന്ത്യൻ ആർട്‌സ് ആൻഡ് കൾച്ചറൽ ഹെറിറ്റേജ് ട്രസ്റ്റ് ഏർപ്പെടുത്തിയിട്ടുള്ള എസ്.പി.ബി കലാനിധി പുരസ്കാരങ്ങളിൽ 2021ലെ മാധ്യമ ശ്രേഷ്​ഠ അവാർഡ് നേടിയിട്ടുണ്ട്.
എറണാകുളം ജില്ലയിലെ പെരുമ്പാവൂരിൽ വള്ളാട്ടുതറവീട്ടിൽ റിട്ട.
സെയിൽസ് ടാക്സ് ഇൻസ്പെക്ടർ പരേതനായ കെ. രാജൻറെയും റിട്ട.
അധ്യാപിക പരേതയായ എ. കമലത്തി​ൻറെയും മകനാണ് രാജമോഹൻ.
ബിയിൽ അസിസ്​റ്റൻറ്​ എക്സി.
എൻജിനീയറായ വി. സിനിയാണ് ഭാര്യ.
മകൻ: ഗൗതമൻ രാജൻ ആർകിടെക്ടാണ്.